stanford-oval/wikipedia huggingface dataset:
קימי (סרט)
הערות שוליים

↑  "Cliff Martinez Scoring Steven Soderbergh's 'KIMI'". Film Music Reporter.
↑  Kroll, Justin (25 בפברואר 2021). "Steven Soderbergh To Direct New Line's 'KIMI' For HBO Max With Zoey Kravitz Set To Star". Deadline Hollywood. נבדק ב-25 בפברואר 2021. {{cite web}}:  (עזרה)
↑  Kroll, Justin (3 במרץ 2021). "Byron Bowers Joins Steven Soderbergh's Next Film 'KIMI'". Deadline Hollywood. ארכיון מ-3 במרץ 2021. נבדק ב-3 במרץ 2021. {{cite web}}:  (עזרה)
↑  Kroll, Justin (8 במרץ 2021). "Jaime Camil Joins Steven Soderbergh's 'KIMI' At New Line". Deadline Hollywood. ארכיון מ-9 במרץ 2021. נבדק ב-8 במרץ 2021. {{cite web}}:  (עזרה)
↑  Kroll, Justin (16 במרץ 2021). "Jacob Vargas Joins Steven Soderbergh's Next Film 'KIMI' at New Line". Deadline Hollywood. ארכיון מ-16 במרץ 2021. נבדק ב-16 במרץ 2021. {{cite web}}:  (עזרה)
↑  Kroll, Justin (24 במרץ 2021). "Derek DelGaudio Joins Steven Soderbergh's 'KIMI' At New Line". Deadline Hollywood. ארכיון מ-31 במרץ 2021. נבדק ב-1 באפריל 2021. {{cite web}}:  (עזרה)
↑  N'Duka, Amanda (1 באפריל 2021). "'Parenthood' Alum Erika Christensen Cast In New Line's 'KIMI' For HBO Max & 'Cheaper By The Dozen' Remake At Disney+". Deadline Hollywood. ארכיון מ-1 באפריל 2021. נבדק ב-1 באפריל 2021. {{cite web}}:  (עזרה)
↑  Kroll, Justin (20 באפריל 2021). "Devin Ratray Joins Steven Soderbergh's Next Film 'KIMI' At New Line". Deadline Hollywood. ארכיון מ-20 באפריל 2021. נבדק ב-20 באפריל 2021. {{cite web}}:  (עזרה)
↑  Koepp, David (25 בפברואר 2021). "Hey, my creepy suspense script KIMI starts shooting April 1. Thanks to @hbomax, @zoeisabellakravitz, and Commodore Steven Soderbergh for leading the way. I'm a lucky writer and I know it. Well, I mean, it's not ALL luck, I do sometimes work late..." Instagram. אורכב מ-המקור ב-2021-12-24. נבדק ב-1 באפריל 2021. {{cite web}}:  (עזרה)
↑  "Film and TV Projects Going Into Production - KIMI". Variety Insight. ארכיון מ-14 במרץ 2021. נבדק ב-14 במרץ 2021. {{cite web}}:  (עזרה)
1 2  Keimig, Jasmine (31 במרץ 2021). "Wanna Be in a Soderbergh Movie?". Slog. ארכיון מ-13 באפריל 2021. נבדק ב-13 באפריל 2021. {{cite web}}:  (עזרה)
↑  Milne, Stefan (31 במרץ 2021). "Steven Soderbergh Is Shooting a Zoë Kravitz Movie in Seattle". Seattle Metropolitan. ארכיון מ-13 באפריל 2021. נבדק ב-13 באפריל 2021. {{cite web}}:  (עזרה)
↑  Kiley, Brendan (10 במאי 2021). "How an afternoon of filming in Seattle went for Steven Soderbergh's new film, 'Kimi'". The Seattle Times. ארכיון מ-11 במאי 2021. נבדק ב-11 במאי 2021. {{cite web}}:  (עזרה)
↑  Lang, Brent (16 בדצמבר 2021). "Steven Soderbergh Thriller 'Kimi,' Starring Zoë Kravitz, Reveals HBO Max Release Date". Variety. ארכיון מ-17 בדצמבר 2021. נבדק ב-22 בדצמבר 2021. {{cite web}}:  (עזרה)
↑  Prange, Stephanie (5 באפריל 2022). "HBO Max Titles The Fallout and Kimi Available on Digital and DVD in April". Media Play News. נבדק ב-14 באפריל 2022. {{cite web}}:  (עזרה)
גלריית סמלי מחוז יהודה ושומרון

רשימה זו כוללת את הסמלים שבהם נעשה שימוש במחוז יהודה ושומרון של מדינת ישראל לפי סוג הרשות המוניציפלית ולפי סדר הא'-ב':
ערים

| סמל | שימוש | תאריך אימוץ | תיאור |
| --- | --- | --- | --- |
|  | סמל אריאל | 1978 | מגן בעל תמונת נוף הררי על רקע זריחת השמש. הסמל מבטא את מיקומה של העיר בהרי השומרון. הסמל עוצב על ידי דליה לוי, תושבת העיר. |
|  | סמל ביתר עילית |  |  |
|  | סמל מעלה אדומים |  |  |
|  | סמל מודיעין עילית |  | מגן בצבע תכלת עם תמונת כתר המסמל כתר התורה. בתחתית הסמל קלף ועליו שם העיר. |
ערים > ועד מקומי

| סמל | שימוש | תאריך אימוץ | תיאור |
| --- | --- | --- | --- |
|  | סמל היישוב היהודי בחברון |  |  |
מועצות מקומיות

| סמל | שימוש | תאריך אימוץ | תיאור |
| --- | --- | --- | --- |
|  | סמל אורנית |  |  |
|  | סמל אלפי מנשה | 1985 | הסמל עוצב על ידי שלומי גולן. האלמנטים שמרכיבים את הסמל: שמש - המסמלת מיקום היישוב במזרח  ארובה - המסמלת את ארובות תחנת הכוח אורות רבין, אותן ניתן לראות ממצפה הנוף שביישוב  שם היישוב - משולב בטופוגרפיה של גבעות מערב השומרון, אזור בו שוכן היישוב  מסגד - מסמל את הכפרים הערבים השכנים ליישוב והשאיפה לדו-קיום בין תושבי האזור |
|  | סמל אלקנה |  | סמל היישוב עוצב על ידי מרדכי צונץ, ובו נראה מבנה המשטרה הישן בראש הגבעה כשבחזיתו ניצב עץ זית. |
|  | סמל אפרת |  | הסמל עוצב על ידי משה מושקוביץ, ראש המועצה הראשון של אפרת. האלמנטים שמרכיבים את הסמל:  מבנה עם כיפה בצבע חום – מסמלת את קבר רחל, הנמצא על אם הדרך לאפרת, עליה כתוב שנקברה ב"בדרך אפרתה" (בראשית, ל"ה, י"ט). מבטא גם את השאיפה לקיים את הפסוק "ושבו בנים לגבולם" (ירמיה, ל"א, ט"ז)  בית עם גג אדום – מסמל את האופי הכפרי של ההתיישבות באפרת  תלמי שדה אפרת ושני עצים – סמל לרצון התושבים להכות שורשים באדמת המולדת |
|  | סמל בית אל |  |  |
|  | סמל בית אריה |  | סמל היישוב הוא פרח הדרדר הכחול |
|  | סמל גבעת זאב |  |  |
|  | סמל הר אדר |  |  |
|  | סמל מעלה אפרים |  |  |
|  | סמל עמנואל |  |  |
|  | סמל קרני שומרון |  |  |
|  | סמל קדומים |  |  |
|  | סמל קריית ארבע |  | הסמל עוצב בידי ברוך נחשון תושב המקום וצייר במקצועו. הוא כולל את המרכיבים הבאים: הנבל המציין כי דוד המלך מלך בחברון.  על שני צידיו הנבל גפנים ובקצותיו רימונים - שני פירות אלה נמנים עם שבעת המינים ואופיינים לאזור.  במרכז הנבל ניצב אריה המביט לשמאל - זהו סמל שבט יהודה.  האריה ניצב על מבנה מערת המכפלה השוכנת בחברון הסמוכה - מסמלת את הזיקה ההיסטורית היהודית למקום.  בתחתית הנבל הרים עגולים ובתים - מסמלים את בתי חברון והרי יהודה.  קצות נבל הן בצורת שופרות - מסמלים את הגאולה. |
|  | סמל שער שומרון | 2022 | הסמל עוצב על ידי יולי צ'רניאק תושבת המועצה. האלמנטים שמרכיבים את הסמל: טופוגרפיה - הרי מערב השומרון, האזור בו שוכנת המועצה.  צומח - עצים נמוכי קומה האופיינים לאזור.  חי - בלב הסמל, צבי ארץ ישראלי בעת זינוק, מייצג תנופה והתפתחות.  מגורים - בית רעפים כפרי קטן, מתוך חזון חלוצי המתיישבים ליישוב כפרי וקהילתי. בעיצובו המקורי, במרכז הסמל היה ניצב אייל ולא צבי. כשנבחר להיות לסמל המועצה הרשמי תושבים ציינו כי באזור נמצאים צבאים ולא איילים, במהרה עודכן הסמל לעיצובו הנוכחי. |
מועצות אזוריות

| סמל | שימוש | תאריך אימוץ | תיאור |
| --- | --- | --- | --- |
|  | סמל מועצה אזורית שומרון |  |  |
|  | סמל מועצה אזורית מגילות |  |  |
|  | סמל מועצה אזורית מטה בנימין |  | סמל של המועצה הוא סמלו של סמל שבט בנימין - זאב. בברכת יעקב לבנימין ברך אותו "בנימין זאב יטרף בבקר יאכל עד ולערב יחלק שלל" (בראשית מט' כז'). |
|  | סמל מועצה אזורית גוש עציון |  | האלון בודד אשר עומד במרכז גוש עציון קרוב ליישוב אלון שבות הוא הסמל של המועצה. |
|  | סמל מועצה אזורית הר חברון |  |  |
|  | סמל מועצה אזורית בקעת הירדן |  |  |
הערות שוליים

↑  ״אודות העיר אריאל״ באתר המרשתת של עיריית אריאל
שרת יישומים

שרת יישומים (באנגלית: Application server) הוא שרת אשר מריץ רכיבי תוכנה המהווים את הלוגיקה העסקית ביישומים מבוזרים. לעיתים קרובות רואים בשרת יישומים חלק מיישום הבנוי בארכיטקטורת שלוש שכבות. יישום כזה מורכב מממשק משתמש גרפי, משרת המספק את הלוגיקה העסקית (הוא שרת היישומים), ומשרת מסד נתונים.
שרת יישומים מספק ליישומי תוכנה שירותים כדוגמת אבטחת מידע, שירותי נתונים, תמיכה בטרנזקציות, איזון עומסים וניהול של מערכות מבוזרות גדולות. מונח זה משמש לעיתים קרובות בהקשר לשרתי רשת התומכים ב-Java Enterprise Edition. עם זאת, השימוש במושג אינו מוגבל רק ל-Java.
יתרונות של שרתי יישומים

נכונות ועקביות (integrity) של הנתונים והקוד: על ידי ריכוז הלוגיקה העסקית על גבי שרת אחד או על מספר קטן של מכונות שרתים, ניתן להבטיח עדכונים ושדרוגים של היישום עבור כל המשתמשים. אין סכנה שלגרסאות ישנות של היישום תהיה גישה אל הנתונים או יכולת לשנות אותם בצורה מיושנת ולא תואמת.
קונפיגורציה מרוכזת: שינויי קונפיגורציה ביישום, כדוגמת העברת שרת מסד נתונים או הגדרות המערכת, יכולים להתבצע באופן מרוכז.
אבטחת מידע: כאשר ספקי שירות יכולים לנהל את הגישה לנתונים ולחלקים מהיישום עצמו דרך נקודה מרכזית אחת, דבר זה נחשב ליתרון מבחינת אבטחת מידע. בצורת עבודה כזאת, האחריות לאותנטיקציה מועברת משכבת הלקוח שעלולה להיות לא בטוחה, אל שכבת השרת וזאת מבלי לחשוף את שכבת מסד הנתונים.
ביצועים: על ידי הגבלת התעבורה ברשת לתעבורה של שכבת הביצועים (performance-tier), מודל השרת-לקוח משפר את הביצועים של יישומים גדולים בסביבות הפועלות בתנאי עומס כבדים.
עלות הבעלות הכוללת (TCO): באופן תאורטי, השילוב של היתרונות שצוינו עד כה יכול להביא לחיסכון בעלויות עבור ארגון המפתח תוכנות enterprise. עם זאת, במציאות, האתגרים הטכניים של כתיבת תוכנות התואמות לפרדיגמה הזאת, יחד עם הצורך בביזור התוכנה על מנת להפיץ את הקוד לצד הלקוח, סותרים במידה מסוימת את היתרונות הנ"ל.
תמיכה בטרנזקציות: טרנזקציה היא יחידת פעילות בה עדכונים שמתבצעים על נתונים (על גבי אותו מקור נתונים או על כמה מקורות מבוזרים), יכולים להיעשות בצורה אטומית (כיחידת עבודה נפרדת).
משתמשי קצה יכולים להפיק תועלת מהתנהגות סטנדרטית התקפה על פני כל המערכת, מקיצור זמני פיתוח ומהפחתת עלויות. מאחר שהשרת מייצר חלק גדול מהקוד, מתכנתים יכולים להתמקד בפיתוח הלוגיקה העסקית במקום בהקמת תשתיות.
שרתי יישומים ל-Java

Java Enterprise Edition (או בקיצור, Java EE) מגדירה סט מחייב של תכונות (features) וממשקי תכנות יישומים (API), המהווים את הליבה של שרתי יישומים ל-Java. הגדרות אלו נבעו מהעבודה של ה-Java Community Process. ההגדרות של שרת יישומים עבור Java EE הן מאוד ספציפיות; המפרטים שכלולים במסגרת הגדרות אלו הם מסמכים רשמיים, ושרתי יישומים חייבים לעמוד בדרישות שלהם על מנת לקבל אישור תאימות ל-Java EE.
דוגמאות לשרתי יישומים בולטים ל-Java:
שרתי יישומים מסחריים, לא בקוד פתוח:
WebLogic של אורקל
WebSphere של IBM
שרתי יישומים בקוד פתוח:
אפאצ'י טומקט (לא כולל תמיכה בכל המפרטים של Java EE. מיועד לעבודה עם servlets ו-JSP)
JBoss של Red Hat
Geronimo של קרן התוכנה אפאצ'י
TomEE של קרן התוכנה אפאצ'י
GlassFish של אורקל
פלטפורמת NET.

בעולם של מיקרוסופט, מערכת ההפעלה Windows Server ביחד עם הטכנולוגיות של פלטפורמת דוט-נט משמשים על תקן שרת יישומים, שם מציבים את יישומי שכבת הביניים (middle-tier) ותשתיות השירותים.
קיימות גם חברות צד-שלישי המפתחות שרתי יישומים מבוססי דוט-נט. לדוגמה: פרויקט Mono של חברת Novell, שרת היישומים Base4 ושרת היישומים TNAPS.
שרתים אחרים

שרתי יישומים ל-PHP משמשים לצורך ניהול והרצה של יישומי PHP. שרת Zend של חברת Zend Technologies מספק פונקציונליות של שרת יישומים עבור יישומים מבוססי PHP.
קיימות תוכנות אחרות אשר מתארות את עצמן כשרתי יישומים, כדוגמת Appserver ו-Spring Framework.
שרת היישומים Barracuda היא ספריית C אשר נועדה להטמעה בתוך תוכנות מחשב אחרות. כאן צד השרת של יישומי ווב מתוכנן בשפת Lua.
ראו גם

שרת HTTP
ארכיטקטורה רב-שכבתית
Java Enterprise Edition
יחסי וייטנאם–טאיוואן

| יחסי וייטנאם–טאיוואן |
| --- | --- |
וייטנאם: טאיוואן


וייטנאם: טאיוואן
שטח (בקילומטר רבוע)
331,210: 35,980
אוכלוסייה
101,347,051: 23,154,316
תמ"ג (במיליוני דולרים)
429,717: 
תמ"ג לנפש (בדולרים)
4,240: 
משטר
רפובליקה סוציאליסטית: דמוקרטיה נשיאותית

יחסי וייטנאם–טאיוואן הם היחסים הבילטרליים בין וייטנאם לטאיוואן. בעקבות מעמדה הבינלאומי של טאיוואן, המדינות לא מחזיקות בקשרים רשמיים ביניהן, אולם כן מקיימות פעילות כלכלית ענפה ושיתופי פעולה שונים באופן רשמי למחצה. החל משנת 1992 המדינות אף מארחות זו אצל זו משרדי שגרירות רשמיים למחצה.
אף על פי שהיה קשר בין טאיוואן לדרום וייטנאם לפני מלחמת וייטנאם, הקשר נותק עם ההפסד במלחמה, אולם חודש בהדרגה במחצית השנייה של שנות ה-80, ומאז שיפרו בהדרגה שני הצדדים את יחסיהם הפוליטיים והכלכליים. אחד מעמודי התווך של ההתקרבות בין המדינות הוא ההשקעות המרובות שמזרימה טאיוואן אל ווייטנאם, כאשר במהלך שנות ה־90 הייתה טאיוואן לזמן מה המשקיעה העיקרית בווייטנאם. נכון לסוף שנת 2021 טאיוואן היא המדינה הרביעית במידת ההשקעות שהיא מזרימה לווייטנאם, ושותפת הסחר החמישית בגודלה של וייטנאם.
לצד זאת, האינטרסים של טאיוואן ממערכת היחסים הדיפלומטית עם וייטנאם מאוימים בידי הרפובליקה העממית של סין, שגם היא מחזיקה קשרים משמעותיים עם וייטנאם. באופן רשמי וייטנאם היא בת ברית של הרפובליקה העממית, אולם באופן מעשי מיישמת מדינות חוץ עמומה בה משתפת פעולה עם ההפובליקה העממית וטאיוואן גם יחד.
רקע

טאיוואן שלאחר מלחמת האזרחים בסין, המכנה את עצמה גם "רפובליקת סין", קיבלה בתחילה הכרה מדינית ממדינות לא מעטות, אולם תהליך פתיחותה של הרפובליקה העממית של סין למערב לקראת סוף המאה ה־20 חיזק את מעמדה הבינלאומי של הרפובליקה העממית של סין על חשבון מעמדה של טאיוואן. בשלושת העשורים האחרונים של המאה ה־20, בעוד שותפות הסחר הבינלאומיות של הרפובליקה העממית עלו מ־60 מדינות ל־150, שותפות הסחר של טאיוואן ירדו מ־65 ל־28. קונפליקט זה על הכרה בינלאומית בין טאיוואן לסין העממית עומד ברקע ניסיונות התקרבותה של טאיוואן למדינות שונות ביחסי החוץ שלה, בניסיון להגביר את הלגיטימציה הבינלאומית שלה.
דרום וייטנאם הייתה בין המדינות שכוננו יחסים רשמיים עם טאיוואן, עוד בימי גיבוש עצמאותה של המדינה מהאימפריה הצרפתית בשנת 1954, אולם יחסים אלו הסתיימו במלחמת וייטנאם ואיחודה של וייטנאם בשנת 1975. במהלך המלחמה ברחו סינים אתניים רבים מווייטנאם לטאיוואן. אוכלוסיית מהגרים זו חיזקה לימים את הזיקה בין המדינות, וסייעה לחזק מחדש את הקשר בהמשך.
וייטנאם המאוחדת והקומוניסטית של תום המלחמה – נכנסה אל שנות ה־80 במצב כלכלי קשה, כאשר כלכלתה נמצאת בניתוק מהמדינות המערביות, שטאיוואן נחשבה לאחת מהן. בתחילת שנות ה־80 היית וייטנאם בצמיחה כלכלית שלילית, צניחה בתל"ג לרמה של פחות מ־200 דולר לאדם ומחסור במטבע חוץ. כאשר הרפובליקה העממית של סין – השכנה הקומוניסטית – החלה לפתוח את כלכלתה אל המערב, וייטנאם ראתה בכך הצדקה לפעולה דומה ובשנת 1986 חוקקה מספר חוקים שעודדו השקעות זרות במדינה, וההשקעות החלו להגיע בשנים שלאחר מכן. המדינות מהן הגיעו עיקר ההשקעות היו הונג קונג, טאיוואן, יפן, קוריאה הדרומית, סינגפור, צרפת ומספר מדינות אירופאיות נוספות. בשנת 1988 החל הקשר המסחרי בין טאיוואן לווייטנאם עם ייבוא טאיוואני של סחורות וייטנאמיות בשווי של כ־1.5 מיליון דולר. ושנתיים לאחר מכן כבר חצה שווי הסחר הבינלאומי בין המדינות את רף 100 מיליון הדולרים. החל משנות ה־90 התהדקו עוד יותר הקשרים הכלכליים של וייטנאם עם מדינות האוקיינוס השקט – טאיוואן, סינגפור והונג קונג.
במקביל לתהליך פתיחת הכלכלה הווייטנאמית להשקעות, כלכלת טאיוואן עברה תהליך בו התפתחות הכלכלה נתקלת במגבלות בגלל הגאוגרפיה והדמוגרפיה של מדינת האי, וחברות טאיוואניות החלו להקים נכסים כלכליים מחוץ למדינה. שילוב שני התהליכים יחד חיזק את הקשר הכלכלי בין המדינות, וזה הוביל בהדרגה גם לחיזוק הקשר הפוליטי.
בכנס של הפורום לשיתוף פעולה בין המדיניות הפסיפיות בשנת 1993 הכריז שר הכלכלה של טאיוואן כי מדיניותה של המדינה היא לשים דגש "לכיוון דרום" – כיוון בו נמצא ים סין הדרומי שלחופיו, בין היתר, וייטנאם. לאחר מכן החלו ביקורים – תקדימיים לעת ההיא, ובלתי רשמיים – של נשיא טאיוואן בקרב חלק ממדינות דרום מזרח אסיה, ביניהן וייטנאם. בתקופה זו הגבירה טאיוואן את מעורבותה בשיתופי פעולה כלכליים עם מדינות אזור זה.
במהלך שנות ה־90 התגברו ההשקעות מטאיוואן לווייטנאם, כאשר בחלק מהשנים הייתה טאיוואן המדינה ממנה הגיעה הכמות הגבוהה ביותר של השקעות זרות לווייטנאם, וכן מהכיוון השני, בתקופות מסוימות הייתה וייטנאם הייתה היעד הנפוץ ביותר להשקעות טאיוואניות.
פעילות עסקית

נכון לסוף שנת 2021 טאיוואן היא המדינה הרביעית במידת ההשקעות שהיא מזרימה לווייטנאם (לאחר קוריאה הדרומית, יפן וסינגפור), עם קרוב ל־3,000 מיזמי השקעה ובערך 35 מיליארד דולר של השקעות (כאשר ההשקעות בכיוון ההפוך – מווייטנאם אל טאיוואן – עומדות על מעט פחות מחצי מיליון דולר). עבור השוק הטאיוואני יש מספר יתרונות בהשקעה בווייטנאם, בראשם כוח עבודה זול, וגישה זולה לשטחי נדל"ן, כך שעיקר ההשקעות מוזרמות למדינה משיקולים כלכליים גרידא. עם זאת, יש חוקרים הסוברים שחלק מניתוב ההשקעות דווקא לווייטנאם מונע גם משיקולים פוליטיים. כך, ממשלת טאיוואן מספקת סיוע משלים לחברות הטאיוואניות שמקיימות עסקים בווייטנאם, ומסייעת בקבלת הלוואות וביטוחים המתאימים לעסקים בינלאומיים אלו.
מחקר מסוף שנות ה־90, שניסה להעריך את היקף ההשקעות, סבר כי כ־86% מהחברות הקטנות בטאיוואן (פחות מ־300 עובדים) השקיעו בווייטנאם כדי להפיק תועלת מכוח העבודה הזול במדינה, והשקעות נפוצות גם בחברות בינוניות וקטנות במדינה. נכון לשנת 2015 מרבית ההשקעות של טאיוואן בווייטנאם הן בתחומי התעשייה והבנייה.
נכון לשנת 2021, שווי העסקאות בין המדינות עומד על כ־25 מיליארד דולר, כאשר הייצוא מטאיוואן אל וייטנאם עובר את רף ה־20 מיליארד דולר, והייצוא מווייטנאם אל טאיוואן על כ־4.5 מיליארד דולר.
וייטנאם גם מייצאת כוח עבודה לטאיוואן, כאשר נכון לשנת 2021 כ־200,000 וייטנאמים עובדים בטאיוואן – יותר מבכל מדינה אחרת.
שיתופי פעולה וסיוע

החל משנת 1992 החלה טאיוואן לספק סיוע לווייטנאם במגוון תחומים, ביניהם סיוע באיסוף תרומות והלוואות, וסיוע בפרויקטים שונים. אף על פי שבין השתיים אין יחסי חוץ רשמיים, הן משתפות פעולה ביניהן באמצעות גורמי תיווך לא רשמיים, דוגמת קרן ICDF הטאיוואנית. באותה שנה, על רקע הסיוע הטאיוואני לווייטנאם, החלו המדינות לארח גורמי שגרירות רשמיים למחצה.
עוד משנות ה־90 החלה סייעה טאיוואן לווייטנאם בסוגי מיזמים מגוונים, ובהם סיוע בהרחבת כביש 5, הכביש המהיר הלאומי, תרומת ציוד, הכשרות מקצועיות לעובדים, סיוע לפיתוח החקלאי בווייטנאם, סיוע במקרים של אסונות טבע, ועוד. עד סוף העשור השני של המאה ה־21 התרבו תחומי שיתוף הפעולה בין המדינות, והחלו לכלול גם מיזמים של בנקאות, מדע, טכנולוגיה, בריאות, חינוך, ואף חילופי השפעה תרבותית.
תיירות והגירה

בשנת 2019 היו קרוב למיליון מבקרים טאיוואנים בווייטנאם, ולמעלה מ־400,000 מבקרים וייטנאמים בטאיוואן.
נכון לנתונים של שנת 2021, למעלה מ־100,000 זוגות מעורבים משתי המדינות נישאו זה עם זה ועברו לגור יחד באחת מהמדינות.
נכון לשנת 2021, כ־17,000 סטודנטים וייטנאמים לומדים בטאיוואן עם סידור מגורים זמני; כ־200,000 וייטנאמים מתגוררים בטאיוואן לצורכי עבודה.
הקונפליקט מול הרפובליקה העממית של סין

מערכת היחסים הדיפלומטית של טאיוואן עם וייטנאם מאוימת בידי הרפובליקה העממית של סין, בת ברית מסורתית של וייטנאם, שגם היא, כמו טאיוואן, מחזיקה קשרים משמעותיים עם וייטנאם. הרפובליקה העממית רואה בטאיוואן חלק מסין, ולא מכירה בזכותה של טאיוואן לקיים מול וייטנאם שיתופי פעולה באופן עצמאי. התקופה בה החלה טאיוואן לחזק את קשריה העסקיים עם מדינות דרום מזרח אסיה, ובהן וייטנאם, הייתה תקופה בה החלה כלכלת הרפובליקה העממית להפוך לגורם משמעותי יותר בכלכלה העולמית, וגם היא החלה בחיזוק קשריה הכלכליים עם אותן המדינות. עם זאת, מעט לפני תקופה זו, וייטנאם והרפובליקה העממית חוו התקררות ביחסים ביניהם, והתקררות זו עמדה ברקע תעוזתה של וייטנאם להדק את ראשית יחסיה עם טאיוואן. אך הרפובליקה העממית חזרה עם הזמן לחזק את יחסיה וייטנאם, והיקף העסקים בין הרפובליקה העממית לווייטנאם התחזק במהירות והתקרב למספרים של היקף העסקים של וייטנאם מול טאיוואן.
התערבותה של הרפובליקה העממית של סין חיבלה מפעם לפעם במאמציה של טאיוואן לחזק את הקשרים עם וייטנאם, ובין היתר גרמה לביטול קווי טיסה בין המדינות, וכן לביטולם של כנסים ופגישות בין המדינות.
וייטנאם מצידה מפעילה מדיניות חוץ עמומה בהקשר זה, ומנסה להפיק את היתרונות מקשריה עם טאיוואן והרפובליקה העממית גם יחד. בתחום היחסים הבין־לאומיים מקובל להסתכל על הדינמיקה של וייטנאם מול הרפובליקה העממית ככזו בה וייטנאם מגיעה מעמדת נחיתות ונאלצת להגיב מעמדה זו למהלכים של המעצמה האזורית הדומיננטית. אולם מנגד, ישנם חוקרים החושבים כי קשריה של וייטנאם מול טאיוואן, מאפשרים לווייטנאם להתנהל באופן עצמאי יחסית, ולהגיע בעמדת מיקוח שוויונית יותר מול מהלכים סיניים אזוריים דוגמת מיזם "החגורה והדרך". כך, על פי גישה זו, מרשה לעצמה וייטנאם להתנגד מול הרפובליקה העממית, במקרים בהם היא חוששת מפגיעה באינטרסים שלה, ולדוגמה, להגיש תלונות לגורמים בינלאומיים על הפרות לכאורה של הרפובליקה העממית בים סין הדרומי המשותף לשתיהן. לצד זאת, מקפידה וייטנאם לתמוך באופן פומבי בעמדתה של הרפובליקה העממית לגבי "סין אחת", גישה השוללת מעשית את זכות הקיום של טאיוואן, זאת בד בבד כאשר היא מקיימת יחסי גומלין הדוקים עם טאיוואן, ואף לעיתים חולקות השתיים אינטרס משותף כנגד הרפובליקה העממית.
ראו גם

יחסי וייטנאם–סין
Poison (שיר של ניקול שרזינגר)

"Poison" (בעברית: "רעל") הוא שיר שהוקלט על ידי הזמרת-יוצרת האמריקאית ניקול שרזינגר, עבור אלבום הבכורה שלה Killer Love משנת 2011. השיר יצא ב-25 באוקטובר 2010, והיה לסינגל הראשון מהאלבום. הוא הופק על ידי רדוואן, ביטגיק וג'ימי ג'וקר והיה שונה באופן מובהק מכל הניסיונות הקודמים של ניקול להוציא שירי סולו. "Poison" מגובה בסינתסייזרים דומיננטיים ובקצב דאנס-פופ. השיר היה זמין להורדה דיגיטלית של שתי רצועות ושבעה רמיקסים כמיני-אלבום.
"Poison" זכה לביקורות חיוביות בעיקר מרוב מבקרי המוזיקה ששיבחו את הסאונד החדש שלה ואת האנרגיה באלבום אבל חלקם מתחו ביקורת על השיר על היותו "גנרי מדי". שרזינגר ביצעה את השיר בהופעה חיה בפעם הראשונה בעונה השביעית של The X Factor ב-28 בנובמבר 2010 במקביל ליציאת השיר בממלכה המאוחדת. גם שופטי התכנית וגם הקהל באולפן נתן לה סטנדינג אוביישן של מחיאות כפיים כשהתקשורת שיבחה מאוחר יותר את האנרגיה, הכוריאוגרפיה והשירה החיה שלה. קליפ נלווה לשיר, בבימויו של ג'וזף קאהן, הציג את שרזינגר לוקחת על עצמה את התפקיד של גיבורת-על נשית ומחליפה בין דמות של ילדה טובה לילדה רעה. הדבר בלט בשל ההקבלה לשיר אחר שביים קאהן, "Toxic" של בריטני ספירס. "Poison" הגיע למקום השלישי במצעד הסינגלים הבריטי והפך לסינגל השני המצליח ביותר של שרזינגר כאמנית סולו, במקביל לכך שהשיר הגיע למקום השביעי באירלנד, שם השיר גם הפך לאחד מהסינגלים שהגיעו הכי גבוה במצעדים. הסינגל הגיע למקום הראשון בסקוטלנד שהיה גם הסולו מספר אחד של שרזינגר ברחבי העולם.
רקע

בשנת 2007, שרזינגר תכננה להשיק את אלבום הבכורה שלה Her Name is Nicole, עם זאת, חרף הוצאה של ארבעה סינגלים, כולל "Whatever U Like" (בהשתתפות T.I.) ו-"Baby Love" (בהשתתפות ויל.איי.אם) כולם נכשלו ולא השאירו רושם משמעותי במצעדים בארצות הברית. "Baby Love" הצליח באופן בינוני ודורג ב-20 העליונים באירופה. לאחר מספר דחיות, הפרויקט כולו בוטל לבקשת שרזינגר. במאי 2010 דיווח המגזין Rap-Up ששרזינגר החליטה להשיק מחדש את קריירת הסולו שלה כשהוציאה בלדה מעצימה בשם "Nobody Can Change Me". השיר הוקלט בסשן הקלטות לילי בעת שהשתתפה בעונה העשירית של "רוקדים עם כוכבים" והתמקצעה ב-23 במאי 2010, תוך הכנה לפרימיירה בתוכניתו של ראיין סיקרסט ברדיו KIIS-FM ביום שלמחרת. ב-Idolator לא התרשמו מ"מנגינת הפופ המטורפת", ואמרו שחוסר הסקסיות, "המסר חסר ההשראה" וה"שירה החורקת" לא עשו חסד עם שרזינגר. עם זאת, עמוס ברשאד מניו יורק דווקא אהב את השיר, וקבע כי "אין כאן שום סקסיות מאולצת של הפוסיקט דולז. במקום זאת, זה נשמע כמו משהו שיכול היה להחמיץ את הקטע האחרון באלבום של קלי קלרקסון (זה סוג של אמורה להיות מחמאה, כן)". ואז, באוגוסט 2010 המפיק המרוקאי רדוואן התראיין ל-BBC. בריאיון הוא חשף שעבד על האלבום של שרזינגר. "הרגע סיימתי את האלבום שלה. האחרון שלה אף פעם לא יצא כי הוא אוסף של המבורגרים, כמו מזון מהיר. אחד ממקדונלד'ס, אחד מברגר קינג וכו'. זה היה טעים, אבל זה לא היה עקבי. בהקלטה החדשה שלה – אנשים ישתגעו על זה כי זו באמת היא". החבר של שרזינגר, לואיס המילטון, בחר ב-"Poison" כסינגל המוביל מהאלבום. השיר הופיע לראשונה בערוץ היוטיוב הרשמי של ניקול ב-14 באוקטובר 2010.
הלחנת השיר

"Poison" הוא שיר שהופק על ידי רדוואן, ביטגיק וג'ימי ג'וקר. הוא נכתב על ידי שרזינגר, בילאל חאג'י, קינדה חאמיד, נובל ג'אנוסי, אשרף ג'אנוסי ורדוואן במפתח המוזיקלי של לה מינור. עם מנגינה מונעת על גיטרה, השיר בקצב פועם ו"רעיל" לכל אורכו, באופן דומה לסגנון בו השתמשה בריטני ספירס בשירה "Toxic". המילים הושוו אף הם ל-"Toxic" ונאמר שיש בהם נושאים דומים, כך לפי הבלוגר מ-BBC Music פרייזר מקאלפין. מבקר מהמגזין Rap-Up דיבר על הנושא הכללי של השיר. "למנהיגה של הפוסיקט דולז יש מחשבות להשתמש בסם קטלני על רחבת הריקודים, לשיר דרך פילטר מטושטש מעל סינתיסייזרים בומבסטיים." הם תיארו את השיר כ"אבן חן פופ רעיל". על פי התווים שפורסמו באתר Musicnotes.com על ידי Sony/ATV Music Publishing, לשיר יש חתימת זמן שנקבעה בזמן משותף, עם קצב של 124 מפעם לדקה. הלחן מורכב בעיקר עם פסנתר וכלי גיטרה.
קליטת השיר וביקורת

ברידג'ט דיילי מ-Hollyscoop התרשמה מהשיר באומרה: "זה סופר קצבי, ועכשיו אנחנו מבינים למה התכוון רדוואן כשהוא אמר ל-Hollyscoop כמה אנחנו עומדים לאהוב את הסאונד החדש של ניקול!". עם זאת, בקי ביין מאיידולטור חשבה כי "שיר הדאנס הפועם" היה מאכזב. "אנחנו חייבים להודות, אנחנו לא מתלהבים יתר על המידה מהשיר הזה שדי עוקב אחר נוסחת דאנס-פופ סטנדרטית וצפויה מהצעקה הכפולה בהתחלה ועד ל-'woosh'ing fade-out בסיומו". עם זאת, ביין גם ציינה שהטרנדים הנוכחיים בבילבורד הוט 100 בארצות הברית היו בלתי צפויים, "אז שוב, ממתי ההוט 100 נרתע ממנגינות פופ גנריות ששמענו שוב ושוב? זה יכול ללכת לשני הכיוונים, חברים".
פרייזר מקאלפין מ-BBC Music הצהיר שהוא חשב שהשיר לא טוב כמו "Toxic" של בריטני ספירס אבל היה דומה להפליא. אחרי שדובב את השיר כגרסה חלשה יותר של "Toxic", הוא אמר "וזה פשוט משאיר אותנו כאן עם שיר ['Poison'] שכולו רקע וצחוק, מפץ דרמטי של דבר, שמבקש לגרור את כל ה"בנות הרעות" לרחבת הריקודים כדי שיוכלו לזעוק את כוונותיהן המרושעות אל פניהם של גברים עצבניים. זה שיר שמפיק את המירב מהסקסיות הלא בריאה של ניקול – בניגוד לבריאה, אתה מבין, אני לא אומר שיש בה משהו גס – ויש לו גם דרמה וזעם בצד שלו". ניק לוין מהדיגיטל ספיי הסכים באומרו ש"שרזינגר הצליחה להביא לעצמה באנגר של (אההממ) סינגל בכורה". הוא תיאר את ההפקה העמוסה של השיר כ"ניחוח של טכנו-קלאב ברלינאי שנחבט בצורה הטובה ביותר". לוין גם שיבח את שרזינגר על הופעתה המשכנעת בשיר ודירג את השיר ב-5 מתוך 5 כוכבים בסך הכול. הוא קיבל את השיר בצורה טובה יותר מזו שהעניק לניסיון הקודם של שרזינגר עם השיר "Baby Love" (2007) שאותו דירג רק עם 3 מתוך 5 כוכבים וקבע שזה הסינגל הלא נכון כדי להשיק את הקריירה של כוכבת ברמת על עולמית.